**Postup pri prevode podielu v pozemkovom spoločenstve**

**KOMPOSESORÁT POZEMKOVÉ SPOLOČENSTVO LIPOVEC**

**IČO: 36145947, v zmysle Zmluvy o pozemkovom spoločenstve**

Vážení členovia,

Vzhľadom na to, že dochádza k prevodu podielov nezákonným spôsobom, dovoľujeme si Vás aj takýmto spôsobom upozorniť na správny postup pri prevode.

V prvom rade je potrebné uviesť, že **predkupné právo neplatí, a teda podiel možno voľne**

**previesť (bez ohľadu na to, či ide o kúpnu, darovaciu alebo zámennú, prípadne inú**

**zmluvu)**:

1

. **Pri prevode podielu medzi blízkymi osobami** (t. j. medzi blízkymi v priamom rade –

rodič a dieťa, starý rodič a vnuk, prastarý rodič a pravnuk; medzi súrodencami; alebo

medzi osobami, pri ktorých platí, že ujmu, ktorú by utrpela jedna z nich, druhá dôvodne

pociťuje ako vlastnú ujmu)

2

. **Pri prevode podielu na pozemkové spoločenstvo: Komposesorát pozemkové spoločenstov LIPOVEC** (spoločenstvo)

**Pri ostatných prevodoch platí predkupné právo členov komposesorátu, ako aj pozemkovéh spoločenstva** **Komposesorát pozem.spol. LIPOVEC**

**Predkupné právo platí tak pri prevode podielu na člena komposesorátu, ako aj na nečlena.**

V prípade prevodu, kedy platí predkupné právo, je člen **povinný** pred prevodom podielu

ponúknuť tento podiel ostatným členom, ako aj Komposesorátu poz. Spol. Lipovec

**Podiel možno ponúknuť, a teda ponuku ostatným členom a KPS Lipovec možno urobiť dvoma spôsobmi:**

**1**

**. Doručiť ponuku jednotlivo všetkým členom spoločenstva, ako aj spoločenstvu**

**samotnému (odporúčame doporučene), alebo**

**2**

**. Doručiť ponuku výboru pozemkového spoločenstva, pričom výbor v zmysle § 14**

**ods. 3 zákona č. 97/2013 Z. z. zaradí túto ponuku na najbližšie zasadnutie**

**zhromaždenia spoločenstva.**

Ak chce člen spoločenstva alebo samotné spoločenstvo ponuku využiť, musí vyplatiť kúpnu cenu do dvoch mesiacov. Lehota na zaplatenie kúpnej ceny sa počíta od doručenia ponuky (ak sa člen rozhodne posielať ponuku všetkým ostatným členom, ako aj spoločenstvu) alebo od konania zasadnutia zhromaždenia spoločenstva (ak sa člen rozhodne poslať ponuku prostredníctvom výboru, a teda doručí ju výboru spoločenstva bez toho, aby ju zároveň zasielal ostatným členom).

**Až vtedy, ak o podiel neprejaví žiadny člen spoločenstva alebo samotné spoločenstvo, člen môže podiel voľne previesť.**

O podiel môžu prejaviť záujem aj viacerí členovia, v takom prípade nadobúdajú podiel

pomerne podľa veľkosti svojich doterajších podielov.

**Predkupné právo platí aj v prípade darovania** (s výnimkou, ak ide o darovanie blízkej osobe,alebo komposesorátu). Ak ide o darovanie, v rámci uplatnenia predkupného práva musí člen alebo komposesorát,ktorý chce ponuku využiť, zaplatiť obvyklú (trhovú) cenu vychádzajúcu najmä z odborného vyjadrenia realitnej kancelárie, resp. znalca, prípadne zo znaleckého posudku.

**Žiadame Vás, aby ste výboru pri záujme o predaj podielu v komposesoráte uviedli, (1) či ide o záujem o uzavretie zmluvy priamo s komposesorátom (vtedy je v prípade súhlasu komposesorátu možné podiel priamo previesť na komposesorát), (2) alebo ide o ponuku na uplatnenie predkupného práva, ktorú zasielate výlučne výboru (vtedy ju výbor zaradí do programu najbližšieho zasadnutia zhromaždenia), (3) alebo ponuku zasielate aj všetkým ostatným členom komposesorátu (vtedy nemusíte čakať na zasadnutie zhromaždenia).**

Zároveň upozorňujeme, že prevod podielu na spoločnej nehnuteľnosti len na niektorých

pozemkoch patriacich do spoločnej nehnuteľnosti je zakázaný.

Rovnako je zakázaný prevod podielu na spoločnej nehnuteľnosti, ak by v dôsledku prevodu

vznikol podiel na spoločnej nehnuteľnosti, ktorému zodpovedá výmera menšia ako 2 000 m2;

zlúčením podielov môže vzniknúť podiel, ktorému zodpovedá výmera menšia než 2 000 m2.

Pri prvode podielov bez predkupného práva (blízkym osobám ) Vás žiadame o splnenie oznamovacie povinnosti na koho prevádzete podiely.

výbor

KOMPOSESORÁT POZEMKOVÉ SPOLOČENSTVO LIPOVEC